થોડા દિવસ પછી દેવશીની પાસે અમિત મલ્હોત્રાનો મેસેજ પહોંચ્યો અને રજાના દિવસમાં બન્નેની મુલાકાત થઈ. આ મુલાકાતમાં અમિતે દેવશી સાથે એક પ્લાનની ચર્ચા કરી. ડીઆરઆઈ અધિકારીઓએ જણાવ્યું કે, “અમિતે દેવશીને કહ્યું કે, હોંગકોંગમાં તેના માટે બિઝનેસ અસોસિએટને કેટલાક રુપિયા પહોંચાડીને તે જલદી રુપિયા કમાઈ શકે છે.” શરુઆતમાં દેવશીએ ઈનકાર કર્યો પણ પછી વારંવાર કહેવા પર તે માની ગઈ. અમિતે ઘણી વખત દેવશીને ડેમો બતાવ્યો કે ફોઈલ પેપરમાં રુપિયા લઈ જવાથી એક્સ રે મશીન તેને નહીં ઓળખી શકે. પહેલી વખત અમિત મલ્હોત્રાએ ફોઈલ પેપરના માધ્યમથી થોડા રુપિયા હોંગકોંગ મોકલાવ્યા, જેથી ખતરો ન રહે.